**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |  |  |  |
| --- | --- | --- | --- | --- |
| **Navn på *samarbejdspartner*** | Soiya Mahila Swabalambi Sanstha (SWO) | | | |
| Adresse | Rupandehi Lumbini, Nepal | | | |
| Telefon | +9779847247033  +9779806911405 | E-mail | soiyawomen@**gmail.com** | |
| Hjemmeside | <https://soiyablog.wordpress.com/> | Evt. Facebook, blog, Youtube kanal, Flickr etc. | | Facebook:  <https://www.facebook.com/Soiyamahilaswabalambisanstha/>  Blog/Hjemmeside:  [https://soiyablog.wordpress.com/](https://soiyablog.wordpress.com/?fbclid=IwAR15TLIgvxyaVPaGhNNbmOTXZOlfRDYyXxEo0ZdiKlxx3Cuqtqw8JpT7rKU) |

*Hvis der er flere samarbejdspartnere (fx sydpartner, andre foreninger, uddannelsessteder, virksomheder, medier eller forskningsinstitutioner), skal der udfyldes en boks med basale informationer om samtlige samarbejdspartnere. Hvis der ingen partnere er, kan boksen slettes.*

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**
   1. *Hvad er formålet med aktiviteten?*
   2. *Hvorfor er det vigtigt? Og hvorfor skal den realiseres nu?*
   3. *Hvad består aktiviteten af?*
   4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
   5. *Hvordan hænger aktiviteten sammen med foreningens øvrige arbejde og brug af pro-midler?*
   6. *Hvordan inddrager I erfaringer fra eventuelle tidligere oplysningsaktiviteter?*
   7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i for hold til sidst?*

|  |
| --- |
| 1.1) Formålet med aktiviteten er, at give unge danske elever i udskolingen og på danske efterskoler større viden om emnerne sundhed og tvivsel, krop, sexualitet, grænser og rettigheder samt social mobilisering for unge i Nepal gennem en podcastserie og tilhørende undervisningsmateriale, som følger en gruppe unge marginaliserede nepalesere i et ungdomsprojekt, som har til formål at styrke fællesskabet blandt de unge og informere dem om de nævnte emner.  Ifl Folkeskolens fællesmål for området ”Sundhed og Trivsel, sexualundervisning og familiekundskab” skal elever i den danske folkeskole opnå forståelse for den betydning levevilkår har for sundhed og trivsel samt viden om samspillet mellem sundhed, sexualitet og familieliv.  Vi ønsker med projektet at give de unge danske elever en mulighed for at reflektere over feltet og deres egen situation set gennem et projekt for unge i Nepal. Komponenten Social mobilisering har til formål at få de danske elever til at reflektere over, at man bliver stærkere og får flere valgmuligheder, som ung ved at blive en del af et socialt fællesskab.  *1.2) S*parring omkring disse emner på tværs af landegrænser og kultur er vigtigt, for at unge kan få en forståelse af ligheder og forskelle, samt hvordan alternative livsfortællinger kan se ud. Dette kan medvirke til, dels en selvrefleksion og dels en viden omkring andre og meget anderledes kulturer. De omtalte emner og herunder problemstillinger, er emner som mange unge kan finde relaterbare, og når man skaber en ung- til ung formidling, er vores tanke, at dette kan medvirke til en øget forståelse om sig selv, sine egne refleksioner og andres.  Ideen er særlig relevant lige nu, fordi CFU (center for undervisningsmidler) har opfordret os til at lave noget på området. Da der iflg dem mangler materiale til temaet Sundheds- og seksualundervisning og familiekundskab.  Samtidig har vi har en pædagogstuderende, som sammen med vores partner skal arbejde med emnerne i Nepal og gerne vil stå for at producere en podcast som en del af forløbet i samarbejde med en projektgruppe fra SIN.  1.3) Kernen i projektet er en podcastserie, som følger projektleder Rati Parajuli og pædagogstudernede Sally Thranes arbejde med en gruppe unge i piger, der er tilknyttet vores samarbejdspartner SWO. Sally og Rati skal opstarte 3 pigegrupper for udsatte unge piger og en del af det arbejde er et forløb, der handler om emnerne krop og sexualitet, fællesskab, familieliv, grænser, køn og ligeret og rettigheder.  Podcastafsnittene inddrager pigernes livsfortællinger og den måde de i forløbet reflekterer over emnerne på. Forløbet strækker sig over 4 måneder og er på den måde en tryg ramme for pigerne. Podcasteserien inddrager også Rati og Sally, som unge kvinder og deres kulturelle forskellighed i den fælles proces. Så vi både hører pigernes eget ”point of view” på de ovennævnte emner og dels de unge kvinders refleksioner. Materialet skal kunne høres for sin egen skyld med unge i Danmark som målgruppe, men er tænkt primært som et undervisningsmateriale for 7. - 9. klasse samt til efterskoler, derfor vil der blive udarbejdet lærermanual og elevarbejdsmateriale, som en del af projektet.  1.4) Materialet kommer til at være på engelsk og dansk. Rati Parajuli oversætter løbende pigernes fortællinger til Sally, så ”deres stemme” og ikke en ”voksen” voice over bliver den røde tråd i fortællingen, mens Sally oversætter videre til lytterne og fra sine samtaler med Rati. Derudover bliver reallyd fra møderne og fra pigernes snak en del af den autensitet, som podcasten skal have. Rati og Sally vil inddrage lokalt sundhedspersonale og andre relevante aktører hvor det er relevant.  1.5) Aktiviteten kan ses som en forlængelse af SINs projekt Anjali og Vikram – ung og kasteløs i Nepal, som produceres for Frame Voice Report puljens midler. Dette projekt omhandlede nogle tilgrænsende ungdomstemaer nemlig uddannelse, ulighed og ligestilling. FVRprojekt er nu blandt andet til rådighed for folkeskolelever fra 7. -9. klasse via websitet [www.anjaliogvikram.dk](http://www.anjaliogvikram.dk/) og det er tanken, at podcastserien kan ligge samme sted, og at den blandt andet skal tilbydes til lærere, som har vist interesse for materialet om Anjali og Vikram, da de to materialer supplerer hinanden uden at overlappe på en uhensigtsmæssig måde (persongalleri og emner er forskellige, men konteksten ”fattig og ung i landsby i Nepal” ligner).  1.6) Vi vil især inddrage vores erfaringer med at lave lærermanualer og elevopgaver fra det eksisterende FVR projekt. Vi vil også inddrage vores generelle erfaring med at lave formidlingsmateriale, særligt video, som er et tilgrænsende medie. Desuden har vi tidligere arbejdet med emnerne Sundhed og Trivsel dog ikke set i samme kontekst som indeværende materiale.  1.7) SWO har tidligere lavet undervisningsmateriale om tilgrænsende emner, men vi har ikke tidligere lavet podcasts og vi har ikke tidligere arbejdet med emnerne ”unge og sexualitet”. Men vi har flere pædagoger i vores projektgruppe, som har erfaring med området, samt Sally Thrane, der har dette område som sit fagspeciale. |

1. **SUCCESKRITERIER. Beskriv konkret hvad I vil opnå med aktiviteten**
   1. *Beskriv de kriterier der skal være opfyldt, for at I har nået jeres mål med aktiviteten.*
   2. *Hvordan vil I måle om succeskriterierne er opfyldt?*

|  |
| --- |
| * 1. Mindst 30 folkeskoleklasser downloader podcastserien i det første halve år og herefter løbende i hvert fald 20 klasser per halvår i det efterfølgende år.   Sally deltager, som gæsteunderviser i fem klasser med efterfølgende debat og refleksion.  Mindst 100 privatpersoner downloader podcasten fra hjemmeside eller fra Itunes.   * 1. I foreningen har vi samlet en liste med 30 lærere fra forskellige klasser, der ønsker materiale om Nepal, som vil blive kontaktet når materialet er udarbejdet.   Derudover vil vi i samarbejde med CFU uploade materialet som en del af undervisningsportalen EMU.   Udover undervisningsregi, har vi planer om at bede yngre bloggere, som vi er i kontakt med, om at reklamere for pod-cast serien og om at få bladet Skole og Samfund til at anmelde den. Desuden vil materialet blive præsenteret på sitet Åben Skole i forbindelse med at Sally tilbyder at tage ud og præsentere det i klasserne. Sidst men ikke mindst har vi i budgettet afsat midler til at reklamere for podcasten i digitale medier som fx Facebook. |

1. **LÆRINGSMÅL. Opstil de læringsmål I har for aktiviteten**
   1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
   2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| *3.1)* Hvordan er den kulturelle forskel i forhold til de omtalte emner og hvordan kan man bidrage til et styrket fællesskab og identitetsdannelse af de unge på tværs af landegrænser og kulturer med podcast som primært medie? Mere konkret: - Hvordan virker podcast som formidlingskanal unge til unge?  - Kunne vores partner bruge podcast i deres arbejde?  - Hvordan kan vi ved hjælp af dette projekt blive klogere på, hvad vi ellers kan bruge podcast-genren til?  - Hvordan fungerer det, når to jævnaldrende unge kvinder fra to kulturer laver en podcast sammen?  3.2) Sally sørger for at opsamle og videns-dele gennem møder med SINs kontaktpersoner (Anne Mette og Helene) og løbende opdateringer under forløbet. Vi holder desuden en middag i foreningsregi, når Sally er tilbage i Danmark og podcastserien er færdig, hvor Sally fortæller. Vi laver mindst to nyhedsbrev om projektet, hvor der vil være link til podcasten. |

1. **MÅLGRUPPE. Beskriv hvem aktiviteten primært henvender sig til**
   1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
   2. *Hvordan appellerer særligt I til den målgruppe?*
   3. *Hvad skal målgruppen have lært af aktiviteten?*

|  |
| --- |
| 4.1) Unge danskere i 7. -9. klasse, unge som er på efterskole samt unge i alderen 15- 25 år generelt.  4.2) Vores podcast handler om emner, der er relevante for unge verden over, fordi det er tæt på deres dagligliv. Det er emner, som alle unge interesserer sig for, men som også kan være tabubelagte, så vores materiale giver læreren en god mulighed for at snakke om de kendte problemstillinger, på en mere ligetil måde, fordi de udspiller sig i en anden kulturel kontekst.  4.3) De unge skal have opnået en selvrefleksion i forhold til de omtalte emner omkring deres egne grænser, fællesskaber, sexualitet og sundhed mv., og en større forståelse af, hvordan unge i Nepal har et liv, der både ligner deres eget og har helt andre forudsætninger. |

1. **TEMAER. Beskriv hvordan I arbejder med de fire punkter nedenfor** (hvis I gør det)
   1. *Hvordan inddrager I jeres partner i Syd planlægning og gennemførelse af aktiviteten?*
   2. *Hvordan fortæller I om de strukturelle årsager til fattigdom og ulighed?*
   3. *Hvordan indgår FN’s Verdensmål i jeres aktivitet?*
   4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| *5.1)* SWO (partner) er løbende en del af aktiviteten. *Podcast og undervisningsmateriale vil blive produceret i tæt samarbejde med SWO i forbindelse med et nyt tiltag for unge piger.*  *5.2) Sally og Rati vil som ”medfortællere” reflektere over de strukturelle årsager til fattigdom og ulighed og ligeledes vil det være en del af undervisningsmaterialet.*  *5.3)* Gennem emnerne vil der stilles fokus på og reflekteres over målene:  *1. Afskaf fattigdom*  *3. Sundhed og trivsel (særligt 3.7)*  *5. Ligestilling mellem kønnene*  *10. Mindre ulighed*  *16. Fred, retfærdighed og stærke institutioner*  *17. Partnerskab for handling*  *5.4) Det rum som podcastserien og undervisningsmaterialet omhandler, nemlig de nye pigegrupper, er i sig selv et løsningsforslag. Sally og Ratis mål er* gennem diskussion, refleksionsdeling og information at skabe et fundament for pigerne, så de selv kan skabe et grundlag for at tage aktion i deres eget liv. Det er vigtigt, at det er dem selv, der igangsætter processen, så de får en ejerfornemmelse af ændringen. På den måde, kan pigerne bruge det etablerede fællesskab, som et ”safe-space”, hvor de sammen kan dele erfaringer og tanker.  Derudover vil der blive draget en parallel til de danske folkeskoleklasser, som herefter bliver inddraget til at debattere og reflektere, samt informeret om de sammenhænge og modsætninger der hersker i fortællingerne. |

1. **PLANLÆGNING. Skriv gerne i punktform (tids)planen for gennemførelse af aktiviteten**
   1. *Tidsplan for aktiviteten*
   2. *Hvilken grad af frivilligt engagement og bidrag forventer I?*
   3. *I hvilket omfang vil det være nødvendigt at aflønne?*
   4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| *6.1 Projektet påbegyndes* 10/6/19. Sally er i Nepal til d. 1/11. Herefter kommer hun hjem og redigerer materialet færdigt med hjælp og støtte fra Anne Mette og Helene. Materialet forventes klart til brug 31.12.19. Efterfølgende bruges der yderligere fem måneder på, at materialet skal ud til klasserne, samt evaluering og PR. Materialet vil herefter fortsat være tilgængeligt online så længe som det er tidsmæssigt relevant. Altså officiel projektafslutning 30.05.2020. (vi ønsker selvfølgelig at bruge materialet meget længere frem).  6.2 Der vil udelukkende være frivilligt arbejde fra Sallys side i forbindelse med aktiviteten  6.3 Den vil være nødvendigt at aflønne den lokale projektleder Rati Parajuli i perioden frem til 1.10.19  6.4 Der er lavet en aftale med Sydpartner om, at Sally og Rati kan starte projektet op. Skoleliv i Nepal har fået støtte og ideer omkring frivillige og podcasts fra Operation Dagsværk, som netop har været i gang med podcasts af frivillige i deres FVR projekt. |

1. **KOMMUNIKATION. Beskriv hvordan I vil formidle jeres aktivitet**
   1. *Hvordan formidles aktiviteten internt i foreningen?*
   2. *Hvordan kommunikeres udadtil om aktiviteten?*
   3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| *7.1)* Aktiviteten bliver formidlet gennem foreningens nyhedsbrev og ved en middag i december 2019 eller januar 2020, hvor Sally fortæller. Derudover vil podcastserien bliver udsendt til foreningens medlemmer.  7.2) Sociale medier vil være den primære platform, hvor aktiviteten vil blive kommunikeret. Der vil blive afsat økonomiske midler til PR og konkurrencer. Derudover vil SWO bruge nyhedsbrev og netværk til at informere om aktiviteten.  7.3) De kulturelle forskelle og mulige ligheder i forhold til målgruppen kunne have interesse for medierne. At skabe en ”ung- til ung” platform for at understøtte fagtemaet: **Sundheds- og seksualundervisning og familiekundskab er ligeledes genstandpunkt for mulig omtale.**  Der vil blive kontaktet relevante medier, for eventuel omtale og videreformidling om aktiviteten. |